15. ΝΟΜΟΘΕΤ. ΔΙΑΤΑΓΜΑ υπ’ αριθ. 647 της 27/29 Απρ. 1948 Περί καταργήσεως του Α.Ν. 869/46 «περί αποδημίας εις το εξωτερικόν» και περι συμπληρώσεως του Ν. 4324/1930 «περί κωδικοποιήσεως διατάξεων του Νόμου περί Στρατολογίας». Άρθρ.1.-Ο Α.Ν. 869/46 «περί αποδημίας εις το εξωτερικόν» καταργείται επανερχομένων εν ισχύϊ των προ αυτού ισχυουσών διατάξεων. Άρθρ.2.-(Αντικαθίσταται το άρθρ. 10* του Νόμ. 4324/30 «περί Κωδικοποιήσεως διατάξεων του Νόμου περί Στρατολογίας» όστις όμως κατηργήθη δια του άρθρ. 114 του Ν.Δ. 3850/1958 «περί Στρατολογίας των ενόπλων δυνάμεων, κατωτ. σελ. 324). Άρθρ.3.-1.Διαταγαί του Υπουργού των Στρατιωτικών, εκδοθείσαι προτάσει του Γενικού Επιτελείου Στρατού από 1ης Φεβρ. 1946 μέχρι της ενάρξεως της ισχύος του παρόντος Ν.Δ/τος και αφορώσαι ζητήματα αποδημίας, κυρούνται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 